«Татарстан Республикасының

аерым закон актларына үзгәрешләр кертү турында» Татарстан Республикасы законы проектына аңлатма

«Россия Федерациясенең аерым закон актларына үзгәрешләр кертү һәм Россия Федерациясенең аерым закон актларының (закон актлары нигезләмәләренең) үз көчләрен югалтуын тану турында» 2024 елның 8 августындагы 232-ФЗ номерлы Федераль закон белән федераль закон актларыннан муниципаль берәмлекләрнең сайлау комиссияләренә кагылышлы нигезләмәләр төшереп калдырылды (чөнки «Россия Федерациясенең аерым закон актларына үзгәрешләр кертү турында» 2022 елның 14 мартындагы 60-ФЗ номерлы Федераль закон белән 2023 елның 1 гыйнварыннан муниципаль берәмлекләрнең сайлау комиссияләре сайлау комиссияләреннән чыгарылды).

Шуңа бәйле рәвештә закон проекты Татарстан Республикасы закон актларыннан шулай ук муниципаль берәмлекләрнең сайлау комиссияләренә кагылышлы нигезләмәләрне төшереп калдырырга тәкъдим итә.

Тиешле үзгәрешләр түбәндәгеләргә кертелә:

– «Татарстан Республикасында җирле үзидарә турында» 2004 елның 28 июлендәге 45-ТРЗ номерлы Татарстан Республикасы Законына;

– «Татарстан Республикасының административ-территориаль төзелеше турында» 2005 елның 7 декабрендәге 116-ТРЗ номерлы Татарстан Республикасы Законына;

– «Муниципаль берәмлекнең вәкиллекле органы депутаты, җирле үзидарәнең сайланулы органы әгъзасы, Татарстан Республикасында җирле үзидарәнең сайланулы вазыйфаи заты вәкаләтләрен гамәлгә ашыру гарантияләре турында» 2009 елның 12 февралендәге 15-ТРЗ номерлы Татарстан Республикасы Законына;

– Муниципаль хезмәт турында Татарстан Республикасы кодексына.

Шулай ук закон проекты белән «Татарстан Республикасында кеше хокуклары буенча вәкаләтле вәкил турында» 2000 елның 3 мартындагы 95 номерлы Татарстан Республикасы Законына, «Татарстан Республикасы дәүләт граждан хезмәте турында» 2003 елның 16 гыйнварындагы 3-ТРЗ номерлы Татарстан Республикасы Законына, «Татарстан Республикасы референдумы турында» 2003 елның 9 августындагы 33-ТРЗ номерлы Татарстан Республикасы Законына, «Җирле референдум турында» 2004 елның 24 мартындагы 23-ТРЗ номерлы Татарстан Республикасы Законына һәм Татарстан Республикасы Сайлау кодексына үзгәрешләр кертелә.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_